Nr. 33.444/17.08.2023

**REFERAT DE APROBARE**

la Proiectul de hotărâre privind aprobarea Bugetului de venituri şi cheltuieli

pe anul 2023, rectificat, al societății Compania de Apă Someș S.A.

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| În temeiul dispoziţiilor Legii nr. 31/1990 privind societățile, republicată, cu modificările și completările ulterioare, articolului 92 din O.U.G. nr. 57/2019 privind Codul Administrativ, Consiliul Județean Cluj a hotărât participarea cu capital și cu bunuri, la înfiinţarea, funcţionarea şi dezvoltarea unor regii autonome și societăți de interes județean. În baza dispoziţiilor articolului 173 alin. (1) lit. a) și art. (2) lit. d) din din O.U.G. nr. 57/2019 privind Codul Administrativ, cu modificările și completările ulterioare, Consiliul Judeţean Cluj exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.În conformitate cu prevederile art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, Bugetele de venituri şi cheltuieli ale operatorilor economici se aprobă prin hotărâre a consiliului judeţean.Prin Hotărârea Consiliului Județean nr. 15/2023, s-a aprobat Bugetul de venituri şi cheltuieli pe anul 2023 al Companiei de Apă Someș S.A., conform prevederilor Legii bugetului de stat pe anul 2023, nr. 368/2022, rectificată. |
| * 1. **Cerinţe care reclamă oportunitatea actului administrativ:**
 |
| Compania de Apă Someș S.A. a întocmit Bugetul de venituri şi cheltuieli pe anul 2023, rectificat, şi prin adresa nr. 32.397/11.08.2023, înregistrată la Consiliul Judeţean Cluj cu nr. 32.988/11.08.2023, societatea a transmis convocatorul Adunării Generale a Acționarilor având pe ordinea de zi aprobarea rectificării Bugetului de venituri și cheltuieli pe anul 2023, estimarea bugetelor de venituri și cheltuieli pentru anul 2024 și anul 2025, cu toate anexele, precum și aprobarea Notelor de fundamentare nr. 31.637 din 08.08.2023, respectiv nr. 31639 din 08.08.2023 a rectificării Bugetului de venituri și cheltuieli aprobat inițial.Prin adresa nr. 32.360/11.08.2023, înregistrată la Consiliul Judeţean Cluj cu nr. 32989/11.08.2023, Compania de Apă Someș S.A. a comunicat Decizia Consiliul de Administrație nr. 68/11.08.2023, prin care s-a aprobat bugetul de venituri și cheltuieli pe anul 2023, rectificat, împreună cu anexele nr. 1-5 la acesta și cu notele de fundamentare menționate anterior. În conformitate cu anexa 6 pct. II (7) ale Ordinul Ministrului Finanţelor Publice nr. 3818/2019 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia, nivelul indicatorilor economico-financiari prevăzut în anexele nr. 1-5 poate fi modificat, cu aprobarea Consiliului de administraţie, cu excepţia indicatorilor pentru a căror rectificare sunt aplicabile prevederile <LLNK 12013 26130 302 10 55>art. 10 alin. (2) din Ordonanţa Guvernului nr. 26/2013.Conform art. 10 alin. (4) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare<LLNK 12013 26130 301 0 33>, rectificarea bugetelor de venituri și cheltuieli prevăzută la alin. (2) se aprobă, în condițiile art. 4. Rectificarea Bugetului de venituri și cheltuieli pe anul 2023 a Companiei de Apă Someș S.A. se încadrează la art. 10 alin. (2) lit. a) și f) respectiv: depășirea limitelor maxime ale indicatorilor economico-financiari prevăzuți la alin. (1) lit. a) prin depășirea cheltuielilor de natură salarială și alte situații impuse de prevederile legale.Rectificarea bugetelor de venituri și cheltuieli prevăzută la alin. 2 se aprobă în condițiile alin. 4 alin. 1-3 până la data de 31 octombrie a anului curent, cu excepția situațiilor prevăzute la alin. 2 lit. f) care se aprobă până la finele exercițiului financiar al anului curent.Proiectul privind bugetul de venituri și cheltuieli pe anul 2023, rectificat a fost supus controlului financiar de gestiune conform Hotărârii Guvernului nr. 1151/2012.  |
| 1. **Schimbări preconizate:**
 |
| La data intrării în vigoare a prezentei hotărâri, se va rectifica Bugetul de venituri și cheltuieli pe anul 2023, al Companiei de Apă Someș S.A. |
| **Secțiunea a 2-a - Impactul socio-economic:**  |
| Bugetul de venituri și cheltuieli reprezintă un instrument financiar care estimează veniturile și cheltuielile societății pe o perioadă de timp. Realizarea bugetului presupune îmbunătățirea managementului financiar, controlul tranzacțiilor financiare și planificarea viitoarelor alocări de fonduri. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Prezentul proiect de hotărâre nu are impact financiar asupra bugetului judeţului. |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| În anul 2023, veniturile și cheltuielile Companiei de Apă Someș S.A. vor fi în concordanță cu Bugetul de venituri și cheltuieli pe anul 2023, rectificat, aprobat prin prezenta hotărâre.Prezenta hotărâre se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".În conformitate cu prevederile pct. I din Anexa nr. 6 – INSTRUCȚIUNI pentru completarea bugetului de venituri și cheltuieli și a anexelor de fundamentare a acestuia de către operatorii economici la care statul ori unitățile administrativ-teritoriale sunt acționari unici ori majoritari sau dețin direct sau indirect o participație majoritară – la Ordinul Ministrului Finanţelor Publice nr. 3818 din 30 decembrie 2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia, Anexa nr. 1 - Bugetul de venituri și cheltuieli - se aprobă în conformitate cu prevederile legale în vigoare și se va publica numai coloana aferentă anului curent, respectiv Propuneri an curent" (N), iar Anexele de fundamentare nr. 2 - 5 nu se publică. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** nu este cazul. |
| La data intrării în vigoare a prezentei hotărâri, se va rectifica Bugetul de venituri și cheltuieli pe anul 2023 al Companiei de Apă Someș S.A., aprobat prin Hotărârea Consiliului Județean nr. 15/2023. |
| **Secțiunea a 6-a – Anexe la referatul de aprobare:** |
| 1. Adresa Companiei de Apă Someș S.A. nr. 32.360/11.08.2023, înregistrată la Consiliul Judeţean Cluj cu nr. 32.989/11.08.2023;
2. Bugetul de venituri și cheltuieli pe anul 2023, rectificat – anexele nr.1-5;
3. Notele de fundamentare nr. 31.637 din 08.08.2023, respectiv nr. 31.639 din 08.08.2023 a Bugetului de venituri și cheltuieli pe anul 2023, rectificat;
4. Decizia Consiliului de Administrație nr. 68/11.08.2023 privind aprobarea Bugetului de venituri și cheltuieli pe anul 2023, rectificat;
5. Convocatorul A.G.A. nr. 32.397/11.08.2023, înregistrat la Consiliul Judeţean Cluj cu nr. 32.988/11.08.2023.
 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind aprobarea Bugetului de venituri şi cheltuieli pe anul 2023, rectificat,**

**al societății** **Compania de Apă Someș S.A.**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din…. ...... privind aprobarea Bugetului de venituri şi cheltuieli pe anul 2023, rectificat al societății Compania de Apă Someș S.A., propus de președintele Consiliului Județean Cluj, domnul Alin Tișe, care este însoţit de Referatul de aprobare cu nr. 33444/17.08.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 33445/17.08.2023 şi Avizul cu nr………..... din ……………... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**Ţinând cont de:**

* Adresa Companiei de Apă Someș S.A. nr. 32.360/11.08.2023, înregistrată la Consiliul Judeţean Cluj cu nr. 32.989/11.08.2023;
* Decizia Consiliului de Administrație nr. 68/11.08.2023 privind aprobarea Bugetului de venituri și cheltuieli pe anul 2023, rectificat;
* Convocatorul A.G.A. nr. 32.397/11.08.2023, înregistrat la Consiliul Judeţean Cluj cu nr. 32.988/11.08.2023.

**Luând în considerare prevederile**:

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

**În conformitate cu prevederile**:

* art. 173 alin (1) lit. a) și alin. (2) lit. d) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
* Legii contabilităţii nr. 82/1991, republicată, cu modificările şi completările ulterioare;
* Art. 63 din Legea nr. 368/2022 a bugetului de stat pe anul 2023, rectificată;
* Art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare;
* Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completările ulterioare;
* Ordonanţei de Urgență a Guvernului nr. 198/2005, privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, cu modificările și completările ulterioare;
* Ordinului Ministrului Finanţelor Publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia;
* Hotărârii Consiliului Județean Cluj nr. 193/2020 privind desemnarea reprezentanţilor Judeţului Cluj în adunarea generală a acţionarilor la societăţile la care acesta este acţionar, cu modificările ulterioare;
* Hotărârii Consiliului Judeţean Cluj nr. 15/2023 pentru aprobarea Bugetului de venituri şi cheltuieli pe anul 2023 al Companiei de Apă Someș S.A.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă Bugetul de venituri şi cheltuieli pe anul 2023, rectificat, al societății Compania de Apă Someș S.A., cuprins în **anexele nr. 1-5** care fac parte integrantă din prezenta hotărâre.

**(2)** Consiliul Județean Cluj nu va garanta împrumuturile contractate de societatea Compania de Apă Someș S.A. și nu va aloca din bugetul propriu al Județului Cluj sume reprezentând cofinanțări/transferuri pentru realizarea investițiilor, cu excepția celor aprobate deja prin hotărâri de consiliu județean.

**Art. 2.** Se acordă mandat special doamnei Marc Marinela, în calitate de reprezentant al Judeţului Cluj în Adunarea Generală a Acţionarilor la Compania de Apă Someş S.A, pentru aprobarea Bugetului de venituri şi cheltuieli pe anul 2023, rectificat, al societăţii Compania de Apă Someş S.A., menţionat la art. 1.

**Art. 3.** Compania de Apă Someş S.A. va transmite trimestrial Consiliului Judeţean Cluj, execuția bugetară (anexa 2 și anexa 4 conform Ordinului M.F.P. nr. 3.818/2019), până în data de 30 inclusiv a lunii următoare încheierii trimestrului. Execuția finală anuală se va prezenta la termenul stabilit pentru prezentarea situațiilor financiare anuale.

**Art. 4.** Reprezentantul Judeţului Cluj în Adunarea Generală a Acţionarilor la Compania de Apă Someş S.A. va depune la Consiliul Judeţean Cluj, în termen de cel mult două zile de la data desfăşurării şedinţei A.G.A., copii conforme cu originalul ale hotărârii adoptate şi a procesului-verbal al şedinţei.

**Art. 5.** Cu punerea în aplicare a prevederilor prezentei hotărâri se încredinţează reprezentantul Judeţului Cluj în A.G.A. la Compania de Apă Someş S.A. şi Compania de Apă Someş S.A.

**Art. 6.** Prezenta hotărâre se comunică Direcţiei Generale Buget Finanţe, Resurse Umane; reprezentantului Judeţului Cluj în A.G.A. la Compania de Apă Someş S.A, Companiei de Apă Someş S.A, precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ……................ 2023**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 33.445/17.08.2023

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | privind aprobarea Bugetului de venituri şi cheltuieli pe anul 2023, rectificat, al societății Compania de Apă Someș S.A. |
| **Compartiment de resort:** | DGBFRUServiciul Resurse Umane, Guvernanță Corporativă |
| **Secțiunea 1 – Documentare și analiză:**  |
| Documentele incidente în cazul acestui proiect de hotărâre sunt: * art. 63 din Legea nr. 368/2022 a bugetului de stat pe anul 2023, cu modificările și completările ulterioare;

- Legea Contabilității nr. 82/1991, republicată, cu modificările și completările ulterioare;- Ordonanța Guvernului nr. 26 din 21 august 2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare;- Ordonanța Guvernului nr. 64 din 30 august 2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completările ulterioare;- Ordonanţa de Urgență a Guvernului. nr. 198/2005, actualizată, privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene.- Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare;- Ordinul Ministerului Finanțelor Publice nr. 3.818 din 30 decembrie 2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia. |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| În conformitate cu anexa 6 pct. II. 7 la Ordinul Ministrului Finanţelor Publice nr. 3818/2019 privind aprobarea formatului şi structurii Bugetului de venituri şi cheltuieli precum şi a anexelor de fundamentare a acestuia, nivelul indicatorilor economico-financiari prevăzut în anexele nr. 1-5 poate fi modificat, cu aprobarea Consiliului de administraţie, cu excepţia indicatorilor pentru a căror rectificare sunt aplicabile prevederile art. 10, alin. (2) din Ordonanţa Guvernului nr. 26/2013. Astfel, în conformitate cu prevederile art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, Bugetele de venituri şi cheltuieli ale operatorilor economici se aprobă prin hotărâre a Consiliului Judeţean.Conform art. 10 alin (4) Ordonața din Guvernului nr. 26/2013, rectificarea bugetelor de venituri şi cheltuieli prevăzută la alin. (2) se aprobă, în condiţiile art. 4 alin. (1)-(3), până la data de 31 octombrie a anului curent, cu excepția situațiilor prevăzute la alin.(2) lit. f), care se aprobă până la finele exercițiului financiar al anului curent. Rectificarea bugetului de venituri și cheltuieli pentru anul 2023 și estimările pentru anii 2024 - 2025 se încadrează în prevederile Ordonanței Guvernului .nr.26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, articolul 10) alin. 2) litera a) și f), lit a) depasirea limitei maxime a indicatorului cheltuiala salarială, așa cum este prevazută la alin. (1) lit. a), cu respectarea obiectivelor de politică salarială stabilite prin legea anuală a bugetului de stat nr. 368/2022 art. 63 lit. f) ăn alte situatii impuse de prevederile legale.Compania de Apă Someș S.A. solicită rectificarea Bugetului de Venituri şi Cheltuieli pe anul 2023, cu propunerea următoarelor modificări:* + **Veniturile totale** estimate a fi realizate în anul 2023 rămân la nivelul aprobat inițial, respectiv 372.370 mii lei;
* **Cheltuielile totale,** prin rectificare cresc cu suma de 100,24 mii lei, respectiv de la 357.715 mii lei la 358.560 mii lei, influențate de:
* cheltuielile cu tichetele de masă acordate salariaților cu contracte individuale care se vor majora cu suma de 845 mii lei, majorare reprezentând creșterea valorii nominale a unui tichet de masă de la 30 lei la valoarea de 35 lei, urmare a modificării Legii nr. 165/2018 privind acordarea biletelor de valoare.

**Rezultatul brut** estimat pe anul 2023 va fi în scădere de la 14.655 mii lei, la 13.810 mii lei.**Programul de investiții, dotări și surse de finanțare** a suferit modificări față de bugetul de venituri și cheltuieli aprobat inițial în principal prin introducerea a două proiecte noi de investiții pentru care s-a obținut finanțare nerambursabilă de la Uniunea Europeană și de la Bugetul de Stat - „Digitalizarea infrastructurii de apă și apă uzată a operatorului regional – contorizare inteligentă” și respectiv „Instalare centrală electrică fotovoltaică”.Valoarea eligibilă fără TVA a celor două proiecte de investiții este de 29.543.334 lei, din care valoarea cofinanțării de 6% ce trebuie asigurată de Compania de Apa Someș S.A. din surse proprii este de 1.772.600 lei, valoarea totală a celor doua proiecte, inclusiv TVA capitalizat și alte cheltuieli(reprezentând taxe și avize conexe proiectului) fiind de 34.857.534 lei.Valoarea inițială aprobată a **Surselor totale de finanțare a investițiilor** se ridică la suma de 1.523.092 mii lei, iar valoarea totală a necesarului de plăți pentru investiții aprobată era de 1.514.355 mii lei, rezultând astfel că valoarea **Surselor Totale de Finanțare** era cu 8.735 mii lei mai mare decat necesarul de plăți. Această sumă de 8.737 mii lei, cuprinsă în totalul sumei de 24.834 mii lei, a fost prevăzută la capitolul **I.1. Surse proprii de finanțare lit. c) Amortizare și profit neutilizat din anii precedenți**, pentru a acoperi eventualele urgențe ce ar fi apărut pe parcursul anului 2023, cu aprobarea prealabilă a Consiliului de Administratie, conform prevederilor Ordinului Ministerului Finanțelor Publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia.Prin aprobarea celor două proiecte noi de investiții în valoare de 34.857 mii lei, rezultă un necesar suplimentar de finanțare în valoare de 26.122 mii lei (34.857 mii lei – 8.735 mii lei).Pentru anul 2023 suma totală necesară a acoperi investițiile din **Redevență și Impozit pe profit** inițial aprobată, în valoare de 61.180 mii lei, rămâne aceeași și după solicitările de introducere de obiective noi de investiții, deoarece sumele suplimentare necesare sunt asigurate de la obiectivele de investiții a căror sume se diminuează ca urmare a finalizării lucrărilor și stabilirii valorii finale sau de la obiectivele de investiții care nu au ajuns în etapa de efectuare plăți conform planificărilor inițiale.Proiectul Bugetului de Venituri şi Cheltuieli al Companiei de Apă Someş S.A. pe anul 2023, rectificat, este elaborat ţinându-se cont de prevederile Legii bugetului de stat nr. 368/2022, rectificată, ale Ordinului Ministerului Finanțelor Publice nr. 3818/2019 privind aprobarea formatului şi structurii bugetului de venituri şi cheltuieli întocmit de către operatorii economici, precum şi a anexelor de fundamentare a acestuia şi Ordonanţei Guvernului nr. 26/21.08.2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare.Consiliul de administrație al societății a aprobat bugetul de venituri și cheltuieli pe anul 2023, rectificat, prin Decizia nr. 68/11.08.2023. Proiectul privind Bugetul de venituri și cheltuieli pe anul 2023, rectificat, a fost supus controlului financiar de gestiune conform Hotărârii Guvernului nr. 1.151/2012.Prin adresa nr. 32397/11.08.2023 înregistrată la Consiliul Judeţean Cluj cu nr. 32.988/11.08.2023, societatea transmite convocatorul Adunării Generale a Acționarilor pentru data de 31.08.2023, ora 15:00, având pe ordinea de zi:- aprobarea rectificării Bugetului de venituri și cheltuieli pe anul 2023 și a estimării bugetelor de venituri și cheltuieli pentru anul 2024 și anul 2025; și a Notelor de fundamentare nr. 31.637 din 08.08.2023, respectiv nr. 31.639 din 08.08.2023. |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):**  |
| Prezentul proiect de hotărâre nu are impact financiar asupra bugetului judeţului.Referitor la repartizarea profitului, facem următoarele precizări:Constituirea surselor proprii de finațare este reglementată de Ordonanța de Urgență a Guvernului nr. 198 din 22 decembrie 2005, actualizată, privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene.Conform art. 4 din Normele de aplicare a Ordonanței de Urgență a Guvernului nr. 198 din 22 decembrie 2005:*(1) Operatorul şi unitatea administrativ-teritorială care realizează proiecte cu asistenţa financiară nerambursabilă din partea Uniunii Europene au obligaţia ca de la semnarea memorandumului de finanţare sau acordului de împrumut pentru cazurile specificate la art. 3 alin. (1) din Ordonanţa de urgenţă să constituie potrivit art. 3 Fondul IID pe întreaga perioadă de viaţă a investiţiei.**(2) Unitatea administrativ teritorială contribuie la Fondul IID cu sume încasate în bugetele locale sau judeţene, după caz, cel puţin egale cu:**a) vărsămintele din profitul net de la regia autonomă de interes local sau judeţean care beneficiază de asistenţă financiară nerambursabila din partea Uniunii Europene;**b) dividendele de la societatea comercială cu capital integral sau majoritar de stat care beneficiază de asistenţă financiară nerambursabila din partea Uniunii Europene**c) redevenţa aferentă bunurilor concesionate societăţii comerciale care beneficiază de asistenţă financiară nerambursabila din partea Uniunii Europene. În cazul în care împrumutatul este unitatea administrativ-teritorială, redevenţa anuală va fi stabilită la un nivel care să acopere cel puţin serviciul datoriei publice pentru anul respectiv aferent împrumutului de cofinanţare contractat de unitatea administrativ-teritorială;**d) impozitul pe profit plătit de operator unităţii administrativ-teritoriale;**e) dobânzi aferente disponibilităţilor Fondului IID;**f) TVA-ul plătit din Fondul IID şi recuperat ulterior de la bugetul de stat, în maximum 30 de zile lucrătoare;**(2^1) În cazul în care Fondul IID este creat şi gestionat la nivelul operatorului/operatorului regional al serviciului public de alimentare cu apă şi de canalizare, sursele prevăzute la alin. (2) sunt considerate alte surse proprii de finanţare ale operatorului/operatorului regional.**(3) În cazul operatorilor regionali, toate unităţile administrativ-teritoriale care sunt acţionari ai respectivilor operatori, trebuie să vireze în Fondul IID sumele aferente acestora conform defalcării prevăzute la alin. (2).*În plus față de cele expuse anterior, specificăm faptul că bugetul se aprobă cu următoarea mențiune: Consiliul Județean Cluj nu va garanta împrumuturile contractate de Compania de Apă Someș S.A. pentru realizarea investițiilor.Astfel, în anul 2023, veniturile și cheltuielile societății Compania de Apă Someș S.A. vor fi în concordanță cu Bugetul de venituri și cheltuieli pe anul 2023, rectificat, aprobat prin prezenta hotărâre.Societatea Compania de Apă Someș S.A. va transmite trimestrial Consiliului Judeţean Cluj, execuția bugetară (anexa 2 și anexa 4 ale Ordinului M.F.P. nr. 3818/2019), până în data de 30 inclusiv a lunii următoare încheierii trimestrului. Execuția finală anuală se va prezenta la termenul stabilit pentru prezentarea situațiilor financiare anuale.Având în vedere cele menționate mai sus, considerăm necesară și oportună acordarea unui mandat special reprezentantului Județului Cluj în Adunarea Generală a Acţionarilor la Compania de Apă Someş S.A. pentru aprobarea Bugetului de venituri şi cheltuieli pe anul 2023, rectificat, al societăţii Compania de Apă Someş S.A.  |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește**  cerințele tehnice specificate la Secțiunea a 2-a” |
|  | **Prenume și nume** | **Data** | **Semnătura** |
| Avizat: Director general | Cristina Șchiop |  |  |
| Verificat: Șef serviciu | Corina-Dana Mocan |  |  |
| Elaborat: Consilier | Ciprian Leonte |  |  |

|  |
| --- |
| **CIRCUIT PROIECT DE HOTĂRÂRE** privind aprobarea Bugetului de venituri şi cheltuieli pe anul 2023, rectificat, al societății Compania de Apă Someș S.A. |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| **DGBFRU- SRUGC** | **18.08.2023** |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Anca Rusu |  | avizat |
|  |  |  |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| **Simona Gaci** | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| **2** |  |  |  |
|  |  |  |  |